Bungee-surfing er en type elvesurfing hvor man benytter et elastisk tau, for eksempel festet til en bro. Surferen kan da ligge i vannet og skli nedover elven med strømmen mens den elastiske strikken «lades opp», for så å reise seg opp på brettet og akselerere oppover elven med stor fart. Surfing med elastisk tau gjøres noen ganger fordi elven ikke strømmer raskt nok til at surferen kunne brukt vanlig tau, ettersom han da ville sunket.